CELEX: 62012TN0070
Language: lt
Date: 2012-02-17 00:00:00
Title: Byla T-70/12: 2012 m. vasario 17 d. pareikštas ieškinys byloje Divandari prieš Tarybą

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/27
            
         2012 m. vasario 17 d. pareikštas ieškinys byloje Divandari prieš Tarybą
   
   (Byla T-70/12)
   2012/C 109/56
   Proceso kalba: anglų
   
      Šalys
   
   
      Ieškovas: Ali Divandari (Teheranas, Iranas), atstovaujamas solisitorių S. Zaiwalla, P. Reddy ir F. Zaiwalla, QC M. Brindle, ir baristerio R. Blakeley
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti Tarybos sprendimą 2011/783/BUSP (1) ir Tarybos įgyvendinimo reglamentą 1245/2011 (2) tiek, kiek jie taikomi ieškovui,
            
         
               —
            
            
               pripažinti Tarybos sprendimo 2010/413/BUSP (3) 19 straipsnio 1 dalies b punktą ir 20 straipsnio 1 dalies b punktą bei Tarybos reglamento (ES) Nr. 961/2010 (4) 16 straipsnio 2 dalį netaikytinais ieškovui,
            
         
               —
            
            
               pripažinti, kad Europos Sąjungos Teisingumo Teismo statuto 60 straipsnio 2 dalis netaikoma, panaikinant ieškovo įtraukimą į sąrašus ir
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi šešiais pagrindais.
   
               1.
            
            
               Pirmasis ieškinio pagrindas, susijęs su tuo, kad ieškovas nėra Bank Mellat pirmininkas, kaip tai neteisingai tvirtina atsakovė.
            
         
               2.
            
            
               Antrasis ieškinio pagrindas, susijęs su tuo, kad ieškovas neatitiko kriterijų, kuriais remiantis įtraukiama į sąrašą pagal Sprendimą 2011/783/BUSP ir Reglamentą Nr. 961/2010, ir (ar) atsakovė padarė akivaizdžią vertinimo klaidą, kai peržiūrėdama ieškovo įrašymą vertino, ar ieškovas atitiko kriterijus.
            
         
               3.
            
            
               Trečiasis ieškinio pagrindas, susijęs su tuo, kad Bank Mellat neatitiko kriterijų, kuriais remiantis įtraukiama į sąrašą, ir (ar) atsakovė padarė akivaizdžią vertinimo klaidą, kai peržiūrėdama ieškovo įrašymą vertino, ar ieškovas atitiko šiuos kriterijus.
            
         
               4.
            
            
               Ketvirtasis ieškinio pagrindas, susijęs su tuo, kad palikus ieškovą įrašytu buvo pažeistos pagrindinės žmogaus teisės ir proporcingumo principas.
            
         
               5.
            
            
               Penktasis ieškinio pagrindas, susijęs su tuo, kad atsakovė, palikdama ieškovą įrašytą, pažeidė procedūrinius reikalavimus: i) nurodyti tinkamas priežastis ir ii) laikytis teisės į gynybą ir teisės į veiksmingą teisminę gynybą.
            
         
               6.
            
            
               Šeštasis ieškinio pagrindas, susijęs su tuo, kad jei ieškovo ieškinys bus patenkintas byloje T-497/10, Divandari Bank prieš Tarybą ar Bank Mellat ieškinys byloje T-496/10, Bank Mellat prieš Tarybą, šis ieškinys turi būti taip pat patenkintas.
            
         
      (1)  2011 m. gruodžio 1 d. Tarybos sprendimas 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 319, 2011 12 2, p. 71)
   
      (2)  2011 m. gruodžio 1 d. Tarybos įgyvendinimo reglamentas (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, 2011 12 2, p. 11)
   
      (3)  2010 m. liepos 26 d. Tarybos sprendimas dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39)
   
      (4)  2010 m. spalio 25 d. Tarybos reglamentas (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, 2010, p. 1)